paragraph_text: M88 je američko inženjerijsko vozilo koje služi za popravak i odvoz oštećenih oklopnih vozila na terenu. Jedno je od najvećih vozila takve vrste koje je namijenjeno za uporabu u svim vremenskim okolnostima. Osim u američkim oružanim snagama, M88 je u uporabi mnogih zemalja diljem svijeta. Trenutno postoje tri inačice: M88, M88A1 i M88A2 Hercules. Model M88 se najviše koristio u Vijetnamskom i Zaljevskom ratu te vojnoj operaciji Iračka sloboda kao i u manjoj mjeri tijekom Rata na Kosovu gdje su vozila bila razmještena kako bi pomogla u popravku teško oštećenih oklopnih vozila savezničkih jedinica. Posljednja inačica, M88A2 Hercules stoji oko 2,05 milijuna USD.